23PES-217

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

Nafarroako Gobernuak, Barne Zuzendaritza Nagusiaren bitartez, iragan otsailean iragarri zuen AdC Arquitectos enpresari esleitu zaiola Tafallako suhiltzaileen parke berria eraikitzeko obren proiektuaren idazketa. Lehendakaritzako, Berdintasuneko, Funtzio Publikoko eta Barneko kontseilari zen Remírez jaunak adierazi zuenez, aurreikuspena zen obrak lizitatu eta obren kontratua esleitu ondoren aurtengo uztailetik aitzina hastea obrak.

Harrezkero ez da horri buruzko inolako informaziorik eman, eta ez da ezagutzen obrak noiz lizitatuko diren.

Horrenbestez, honako galdera hauek aurkezten ditut, idatziz erantzun dakien:

1.- Zergatik ez dira oraindik lizitatu Tafallako suhiltzaileen parke berriaren obrak?

2.- Ogasun Departamentuak ba al du erantzukizunik lizitazio horren atzerapenean, obrak finantzatzeko behar den aurrekontu-gaikuntzaren gaineko arazoak direla-eta?

3.- Ba al da obrak lizitatu ahal izateko behar adinako aurrekontu-partidarik?

4.- Noizko aurreikusten duzue obren lizitazioa eta obren hasiera?

Iruñean, 2023ko azaroaren 30ean

Foru parlamentaria: Adolfo Araiz Flamarique